পার্ক সো-দাম
পার্ক সো-দাম (কোরীয়: 박소담, ইংরেজি: Park So-dam; জন্ম: ৮ সেপ্টেম্বর ১৯৯১) হলেন একজন দক্ষিণ কোরীয় অভিনেত্রী। তিনি ২০১৫ সালে দ্য প্রিস্টস চলচ্চিত্র এবং টেলিভিশন ধারাবাহিক সিনড্রেলা উইথ ফোর নাইটস (২০১৬) এবং রেকর্ড অব ইয়ুথে (২০২০) অভিনয়ের মাধ্যমে ব্যাপক পরিচিতি অর্জন করেন। তিনি ২০১৯ সালে সমালোচকদের দ্বারা প্রশংসিত কোরীয় হাস্যরসাত্মক থ্রিলার চলচ্চিত্র প্যারাসাইটে তার ভূমিকার জন্য আন্তর্জাতিক খ্যাতি অর্জন করেছেন, যা ২০১৯ কান চলচ্চিত্র উৎসবে পাল্ম দর এবং শ্রেষ্ঠ চলচ্চিত্র বিভাগে একাডেমি পুরস্কার জয়লাভ করেছে। তিনি ২৬তম স্ক্রিন অ্যাক্টর্স গিল্ড পুরস্কারে মোশন পিকচারে অভিনয়ের জন্য পুরস্কার জয়লাভ করেছেন।